সাংবাদিক চক্রপাণি পৰাশৰক ছুৰীৰে আক্ৰমণ কৰা ঘটনাক কঠোৰ ভাষাৰে গৰিহণা দিছে 'নেচনেল ইউনিয়ন অব জাৰ্নেলিষ্ট ইণ্ডিয়া' (এন ইউ জে আই) আৰু 'জাৰ্নেলিষ্ট এছ'চিয়েচন অব আছাম' (জা)য়ে।
এক প্ৰেছ বিবৃতিৰ জৰিয়তে এন ইউ জে আইৰ ৰাষ্ট্ৰীয় উপ সভাপতি ভূপেন গোস্বামী, 'জা'ৰ সভাপতি তথা বিশিষ্ট সাংবাদিক ধীৰেন্দ্ৰ নাথ চক্ৰৱৰ্তী আৰু সাধাৰণ সম্পাদক ডালিম ফুকনে দুষ্কৃতিকাৰীকেইজনক দৃষ্টান্তমূলক শাস্তিৰ দাবী জনাইছে।
প্ৰেছ বিবৃতিত সাংবাদিক আৰু সংবাদকৰ্মীৰ সামগ্ৰিক নিৰাপত্তা সুনিশ্চিত কৰাৰ বাবে এখন সুকীয়া সাংবাদিক সুৰক্ষা আইনৰ অতি প্ৰয়োজন বুলি উল্লেখ কৰে। লগতে অসমত সাংবাদিক নিৰ্যাতন, অপদস্থ, মাৰপিট আদিৰ ঘটনা বৃদ্ধি পাই আহিছে যদিও চৰকাৰ তথা প্ৰশাসন নিৰৱ নিৰ্বিকাৰ হৈ থকা পৰিলক্ষিত হোৱা বুলিও কয়।
তাৰোপৰি বিবৃতিটোৰ জৰিয়তে ২৩ মাৰ্চত অৰ্থাৎ কাইলৈ অসমৰ সকলো সংবাদমাধ্যমৰ কৰ্মীক ক'লা বেজ পৰিধান কৰি চক্ৰপাণি পৰাশৰক কৰা আক্ৰমণৰ ঘটনাৰ প্ৰতিবাদ জনোৱাৰ বাবে আহ্বান জনাইছে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
